
ACTA DE LA SESSIÓ DEL PLE DE L’AJUNTAMENT
	

Identificació de la sessió

Núm.: 6/2016
Caràcter: Extraordinària
Dia:   15 de setembre de 2016.   
Hora: 08:30h. 
Lloc:  Sala de sessions de la casa consistorial.
Convocatòria: Primera

Hi assisteixen:

Mar Amorós Mas
Francesc Sans Vives
Gerard Cabré Vaquè
Lourdes Aluja Mata
Maria Antònia Cabré Barberà, regidora



ORDRE DEL DIA:

1.- Proposta d'acord de rectificació d’error material d’un acte administratiu
2.- Proposta d'acord d’aprovació definitiva del projecte d’obres i de la relació detallada de béns i drets.
3.- Acord d’atribució transitòria de les funcions de tresoreria al secretari-interventor de l’Ajuntament de Pradell de la Teixeta.
4.- 



El Secretari-Interventor del SAM al servei municipal
Vicente Vayá Morte



1.- PROPOSTA D'ACORD DE RECTIFICACIÓ D’ERROR MATERIAL D’UN ACTE ADMINISTRATIU

1. ANTECEDENTS

1.1. En la sessió del ple ordinari número 2/2016 de data 5 d’abril de 2016, es va acordar aprovar inicialment el projecte executiu de “Remodelació del carrer Les Eres”, i sotmetre’l a informació pública per un termini de 30 dies hàbils.

1.2. Així mateix es va acordar iniciar el procediment expropiatori dels béns i drets continguts a la relació detallada incorporada al projecte d’obra municipal de “Remodelació del carrer Les Eres”, condicionada a l’aprovació definitiva del projecte i sotmetre’l a informació pública per un termini de 20 dies hàbils.

1.3. Al BOPT número 78, de 25 d’abril de 2016, es va publicar l’anunci d’informació pública de l'acord d’aprovació inicial del projecte executiu així com de la relació de béns i drets afectats per un termini de 20 dies hàbils. 
No obstant això, el projecte executiu va estar disponible per a la seva consulta durant un termini superior a 30 dies hàbils d'acord amb allò disposat a l'acord de ple de data 5 d'abril de 2016.


2. FONAMENTS DE DRET

L’article 105 de la Llei 30/1992, de 26 de novembre, de règim jurídic de les administracions públiques i del procediment administratiu comú, estableix que les administracions públiques poden rectificar en qualsevol moment, d’ofici o a instància de les persones interessades, els errors materials, de fet o aritmètics existents en els seus actes.

En el mateix sentit, l’art. 74.2 de la Llei 26/2010, del 3 d’agost, de règim jurídic i de procediment de les administracions públiques de Catalunya estableix que la competència per a rectificar errors materials, de fet o aritmètics en els actes i les disposicions reglamentàries correspon a l’òrgan que els ha dictat.

Per tot això, proposo al ple l'adopció del següent ACORD


PRIMER. Corregir l’error material produït en l'anunci d'informació pública del BOPT número 78 de 25 d'abril de 2016 on deia ...que serà de 20 dies hàbils següents a la... hauria de dir ...que serà de 30 i 20 dies hàbils, respectivament, següents a la ...

SEGON. Publicar l'anunci de la correcció d'errada al Butlletí Oficial de la Província de Tarragona.


Fer constar que contra aquesta Resolució, per tractar-se d’un acte administratiu de tràmit no qualificat, no procedeix la interposició de cap tipus de recurs.


Sotmesa a votació la proposta d’acord, resulta aprovada per UNANIMITAT dels membres assistents.


2.- PROPOSTA D'ACORD D’APROVACIÓ DEFINITIVA DEL PROJECTE D’OBRES I DE LA RELACIÓ DETALLADA DE BÉNS I DRETS

3. ANTECEDENTS

1.1. En la sessió del ple ordinari número 2/2016 de data 5 d’abril de 2016, es va acordar aprovar inicialment el projecte executiu de “Remodelació del carrer Les Eres”, i sotmetre’l a informació pública per un termini de 30 dies hàbils.

1.2. Així mateix es va acordar iniciar el procediment expropiatori dels béns i drets continguts a la relació detallada incorporada al projecte d’obra municipal de “Remodelació del carrer Les Eres”, condicionada a l’aprovació definitiva del projecte i sotmetre’l a informació pública per un termini de 20 dies hàbils.

1.3. Mitjançant anunci publicat al BOPT número 78, de 25 d’abril de 2016, es van sotmetre a informació pública els acords d’aprovació inicial del projecte executiu i el de la relació de béns i drets afectats.

1.4. Al BOPT número 131, d'11 de juliol de 2016, es va publicar l’anunci pel qual s’elevava a definitiu l'acord d’aprovació inicial del projecte executiu de "Remodelació del carrer Les Eres" així com el de la relació de béns i drets afectats, al no haver-se presentat al·legacions durant el tràmit d’informació pública.

4. FONAMENTS DE DRET

Legislació aplicable:

· Llei 7/1985, de 2 d’abril, reguladora de les bases del règim local (LRBRL).
· Decret Legislatiu 2/2003, de 28 d’abril que pel s’aprova el  Text refós de la Llei municipal i de règim local de Catalunya (TRLMRLC).
· Decret 179/1995, de 13 de juny, pel qual s’aprova el Reglament d’obres, activitats i serveis dels ens locals (ROAS).   
· Reial decret legislatiu 3/2011, de 14 de novembre, pel qual  s’aprova el Text refós de la Llei de contractes del sector públic (TRLCSP).

En relació a l'art. 235.2 del TRLMRLC, el 38.2 del ROAS, en regular quina ha de ser la tramitació dels projectes d'obres locals, disposa que "L'acord d'aprovació definitiva del projecte s'ha de publicar al Butlletí Oficial de la província, al Diari Oficial de la Generalitat de Catalunya i al butlletí informatiu local, si n'hi ha, i s'ha d'inserir al tauler d'anuncis de la corporació".

Malgrat que això no s'ha fet així, certament encara no s'ha exhaurit el termini per poder aprovar definitivament i publicar el mencionat projecte executiu, atès que l'art. 37.5 del ROAS diu que aquest termini és de sis mesos a  comptar de l'aprovació inicial, essent que la manca de resolució dins aquest termini comporta la caducitat del procediment i l'arxiu de les actuacions dins els trenta dies següents a l'acabament d'aquell.

En aquest sentit, interessa la Sentencia núm. 105/2001 de 9 febrer, del Tribunal Superior de Justícia de Catalunya, (Sala Contenciosa administrativa, Secció 3a), quan diu que "Los instantes solicitan en primer lugar la anulación del acuerdo de 31-10- 96, por no haberse publicado en el D.O.G el acuerdo de aprobación definitiva del Proyecto de Obras "Urbanización Sector Este Can Rabassa" adoptado el 23-8-96 (por acuerdo distinto al que hemos citado de igual fecha), publicación exigible por el art. 38.2 del Reglamento de Obras, Actividades y Servicios aprobado por Decreto 179/1995 de 13 de junio. Con ser cierto este dato (pues la Administración sólo trae la copia de DOG correspondiente a la aprobación inicial) ello no implica en última instancia más que la inejecutividad de aquel proyecto y en consecuencia la inejecutividad del acuerdo de imposición que nos ocupa en tanto el Ayuntamiento no proceda a dicha publicación, pero no afecta a la validez de ninguno de estos actos".

Per tot això, proposo al ple l'adopció del següent ACORD

PRIMER. Aprovar definitivament el projecte executiu de "Remodelació del carrer Les Eres", redactat per Ponent Enginyers SL.

L'aprovació del projecte porta implícita la declaració d'utilitat pública i la necessitat d'ocupació dels terrenys compresos en ella, a efectes d'expropiació forçosa.

SEGON. Aprovar definitivament la relació detallada de béns i drets afectats que es detallen a continuació:

RELACIÓ DE BÉNS I DRETS AFECTATS:

FINCA 1:
Ubicació: C/ Les Eres, s/n
Referència cadastral: 1984914CF2518F0001OT
Servitud permanent: 30,14 m2
Ocupació temporal: 107,36 m2
Naturalesa del sòl: Sòl urbà sense edifi car
Destinació dels béns i drets: Vial públic C/ Les Eres
Tipus d’expropiació: Per destinar a sistema urbanístic (Vial públic - Clau X)
Titular registral del dret: MERCEDES MIRANDA GUARDIOLA. Ple domini.

FINCA 2:
Ubicació: C/ Les Eres, sòl
Referència cadastral: 1984923CF2518D0001JP
Servitud permanent: 30,94 m2
Ocupació temporal: 0 m2
Naturalesa del sòl: Sòl urbà sense edificar
Destinació dels béns i drets: Vial públic C/ Les Eres
Tipus d’expropiació: Per destinar a sistema urbanístic (Vial públic - Clau X)
Titular registral del dret: No es coneix.
Titular cadastral: JUAN BARGALLÓ PEDRET

FINCA 3:
Ubicació: C/ Les Eres, sòl
Referència Cadastral: 1984919CF2518F0001IT
Servitud permanent: 145,85 m2
Ocupació temporal: 0 m2
Naturalesa del sòl: Sòl urbà sense edificar
Destinació dels béns i drets: Vial públic C/ Les Eres
Tipus d’expropiació: Per destinar a sistema urbanístic (Vial públic - Clau X)
Titular registral del dret: EUSTAQUI MORENTE BUENO i CAROLINA LORENZO SALVAT. Ple domini.


TERCER. Iniciar procediment expropiatori dels béns i drets continguts a la relació de béns i drets afectats pel projecte d’obra de "Remodelació del carrer Les Eres".

QUART. Publicar el corresponent anunci en el BOPT, DOGC, butlletí informatiu local, i al taulell electrònic municipal a la web  www.pradelldelateixeta.cat.

CINQUÈ. Notificar el present acord a les persones titulars de béns i drets afectats.
 
Fer constar que si es vol impugnar aquest acord, que posa fi a la via administrativa, procedeix interposar recurs contenciós administratiu davant el Jutjat Contenciós Administratiu de Tarragona, en el termini de dos mesos a comptar des del dia següent al de la seva notificació. Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar des de l’endemà de la seva notificació.

Sotmesa a votació la proposta d’acord, resulta aprovada per UNANIMITAT dels membres assistents.

[bookmark: _Toc432504847]3.- ACORD D’ATRIBUCIÓ TRANSITÒRIA DE LES FUNCIONS DE TRESORERIA AL SECRETARI-INTERVENTOR DE L’AJUNTAMENT DE PRADELL DE LA TEIXETA

ANTECEDENTS I FONAMENTS DE DRET:

1. L’article 1.1 del Reial decret 1174/1987, de 18 de setembre, de règim jurídic dels funcionaris amb habilitació de caràcter nacional, estableix que són funcions públiques necessàries en totes les Corporacions locals, la responsabilitat administrativa de les quals està reservada a funcionaris d’administració local amb habilitació de caràcter nacional:

a) La de Secretaria, comprensiva de la fe pública i l’assessorament legal preceptiu.
b) El control i la fiscalització interna de la gestió econòmico-financera i pressupostària i la comptabilitat, tresoreria i recaptació.

2. L’article 2.f) del Reial decret 1732/1994, de 29 de juliol, sobre provisió de llocs de treball reservats a funcionaris d’Administració local amb habilitació de caràcter nacional, disposa que a les Corporacions locals de classe tercera, com és la d’aquest Ajuntament, la responsabilitat administrativa de les funcions de comptabilitat, tresoreria i recaptació podrà ser atribuïda a membre de la Corporació o funcionaria de la mateixa.

De conformitat amb l’anterior, per acord plenari aquest Ajuntament va nomenar Tresorera a la regidora de l’Ajuntament, Sra. Maria Antònia Cabré Barberà.

3. El Reial decret-llei 10/2015, d’11 de setembre, pel qual es concedeixen crèdits extraordinaris i suplements de crèdit en el pressupost de l’Estat i s’adopten altres mesures en matèria d’ocupació pública i d’estímul a l’economia ha modificat l’art. 92.bis.2 de la Llei 7/1985, de 2 d’abril, de bases de règim local, que queda redactat com segueix:

«2. La escala de funcionarios de administración local con habilitación de carácter nacional se subdivide en las siguientes subescalas:
a) Secretaría, a la que corresponden las funciones contenidas en el apartado 1.a) anterior.
b) Intervención-tesorería, a la que corresponden las funciones contenidas en el apartado 1.b).
c) Secretaría-intervención a la que corresponden las funciones contenidas en los apartados 1.a) y 1.b).»

La novetat ha estat eliminar a l’apartat 2.c) la frase “(...) salvo la función de tesorería.”

4. La Secretaria d’Estat d’Administracions Públiques de la Direcció General de la Funció Pública del Ministeri d’Hisenda i Administracions Públiques (MINHAP) ha publicat aquest mes d’octubre de 2015 uns “Criterios sobre la aplicació de la modificación del artículo 92 bis de la Ley 7/1985, de 2 de abril, de bases de régimen local”  segons els quals la modificació de l’article 92 bis de la LRBRL implica que des de l’entrada en vigor del Reial decret-llei, això és des del 13 de setembre de 2015, els funcionaris pertanyents a la Subescala de Secretaria-intervenció tenen atribuïdes per igual les funcions de secretaria, comprensiva de la fe pública i l’assessorament legal preceptiu, de control i fiscalització interna de la gestió económico-financera i pressupostària, i de comptabilitat, tresoreria i recaptació, no podent ser realitzades aquestes funcions per Regidors.

Segons els referits criteris, mentre no existeixi un desplegament reglamentari que reguli el règim jurídic dels funcionaris d’Administració local amb habilitació de caràcter nacional, el MINHAP considera que les funcions de tresoreria en els municipis de menys de 5.000 habitants podrà articular-se mitjançant alguna de les següents possibilitats:agrupació de tresoreria establerta per la respectiva Comunitat Autònoma; lloc de col·laboració, reservat a funcionari amb habilitació de caràcter nacional; la Diputació Provincial o entitats equivalents que assumeixin aquestes funcions mitjançant els seus serveis d’assistència tècnica; o, un altre funcionari d’Administració local amb habilitació de caràcter nacional pertanyent a un altre municipi, acumulant les funcions amb el seu lloc habitual.

No obstant això, cal tenir en compte el règim temporal i excepcional, que ha estat introduït per la Disposició final segona de la Llei 18/2015, de 9 de juliol que ha modificat la Disposició transitòria 7ª de la Llei 27/2013 (LRSAL), vigent des de l'11 de juliol de 2015 i fins el 31 de desembre de 2016. Aquesta Disposició Transitòria 7ª ara disposa:

1 . (...) Hasta el 31 de diciembre de 2016 , salvo prórroga por la correspondiente Ley de Presupuestos Generales del Estado, excepcionalmente, cuando en las Corporaciones Locales cuya población sea inferior a 20.000 habitantes quede acreditado mediante informe al Pleno, la imposibilidad de que las funciones de tesorería y recaudación sean desempeñadas por un funcionario de Administración Local con habilitación de carácter nacional , ya sea con carácter definitivo , provisional, acumulación o agrupación , dichas funciones podrán ser ejercidas por funcionarios de carrera de la Diputación Provincial o entidades equivalentes , de acuerdo con lo previsto en el   artículo 36    de la Ley 7 / 1985 , de 2 de abril , o cuando quede acreditado que esto no resulta posible, por funcionarios de carrera que presten servicios en la Corporación Local . En ambos casos , deberán ser funcionarios de carrera y actuarán bajo la coordinación de funcionarios del grupo A1 de las Diputaciones Provinciales o entidades equivalentes .  (...)”

5. D’acord amb tot l’exposa’t, i seguint els criteris del MINHAP, les funcions de Tresoreria d’aquest Ajuntament no poden seguir sent exercides per la Sra. Maria Antònia Cabré Barberà. Això implica haver d’articular el corresponent procediment per atribuir novament aquestes funcions a altra persona, sense deixar de garantir la continuïtat en el seu exercici.

6. Davant d’aquest escenari, el propi MINHAP ha indicat, en els Criteris tantes vegades esmentats que, de forma transitòria, i per tal de garantir l’actuació de l’Ens local respectiu, mentre s’articuli alguna de les possibilitats assenyalades, la mateixa persona podrà realitzar les funcions de secretaria, intervenció i de tresoreria.  

Per tot això, aquest Ple ACORDA:

Primer. Atribuir amb efectes de data 15 de setembre de 2016 les funcions de tresoreria al secretari-interventor d’aquest Ajuntament, de forma transitòria, i per tal de garantir l’actuació d’aquest Ajuntament mentre s’articula el procediment corresponent en els termes exposats als Fonaments de dret d’aquesta Resolució, en règim de compatibilitat amb les funcions de secretaria i d’intervenció.

Segon. Habilitar a l’Alcaldia a realitzar totes les gestions que siguin necessàries per a efectuar els canvis de signatura.
Tercer. Traslladar aquest acord a l’Administració de l’Estat i al Departament de Governació i Relacions Institucionals de la Generalitat. 
Sotmesa a votació la proposta d’acord, resulta aprovada per UNANIMITAT dels membres assistents.

[bookmark: _GoBack]4.- RATIFICACIÓ DE LA RESOLUCIÓ D’ALCALDIA I NOMENAMENT DEL SECRETARI-INTERVENTOR MUNICIPAL, PEL DESENVOLUPAMENT DE LES FUNCIONS DE SECRETARIA DEL JUTJAT DE PAU DE PRADELL DE LA TEIXETA. 


Atesa l’assumpció del desenvolupament de les funcions reservades de Secretaria Intervenció, des del darrer 25 d’agost de 2016 pel Servei d’Assistència Municipal de Diputació de Tarragona conforme als articles 36 de la Llei 7/1985, de 2 d’abril, de Bases de Règim Local, i 92.3 de la Llei Municipal i de Règim Local de Catalunya, Text Refós aprovat per Decret Legislatiu 2/2003, de 28 d’abril es proposa al Ple Municipal l’adopció dels següents 

ACORDS
 
Primer .-   Aprovar amb efectes d’aquella data, el nomenament del Sr. Vicente Vayá Morte, Secretari-Interventor Municipal, pel desenvolupament de les funcions de Secretaria del Jutjat de Pau de Pradell de la Teixeta, com a persona idònia per a aquesta comesa temporal, conforme a l’article 50.3 de la Llei 38/1988, de 28 de desembre, de Demarcació i Planta Judicial.
 
Segon .-  Donar trasllat d’aquest nomenament als Serveis Territorials en Tarragona del Departament de Justícia de la Generalitat.

Sotmesa a votació la proposta d’acord, resulta aprovada per UNANIMITAT dels membres assistents.


I no havent-hi més assumptes a tractar, el senyor President, aixeca la sessió a les vuit hores i quarta cinc minuts, de la qual com a Secretari, estenc aquesta acta.

AJUNTAMENT DE PRADELL DE LA TEIXETA
 Carrer de Dalt, 19. 43774. Pradell de la Teixeta -   977828004 - Fax: 977828200 - C/el: aj.pradell@altanet.org
www.pradelldelateixeta.cat

